For mange orienteringsløbere begyndte foråret fredag, da det traditionsrige løb i Blokhus Klitplantage i mere end 40 år har været sæsonens første rigtige løb, og det trækker især mange nordmænd til, som glæder sig til at løbe på skovstier uden sne. Men i år – ja, der kunne Blokhus jo som bekendt ikke leve op til det. - Vi var jo egentlig med for at løbe på en bar skovbund for at få følelsen af tidligt forår, fortæller Silje Borge Hovi. Rejst langt 32-årige Silje Borge Hovi og hendes far Harald Hovi har rejst 230 kilometer fra Skien syd for Oslo for at få forår i løbeskoene. Men Nordjylland viste sig fra sin hvide side. - Vi er vant til at løbe i sne og har pigge under skoene, så det skal nok gå fint, forsikerer Silje Borge Hovi. Sammen med omkring 400 andre nordmænd udgår familieduoen langt størstedelen af de 600 deltagende i det mere end 40 år gamle motionsløb Nordjysk 2-Dages. - Det er fint, at løbe i Danmark, da det er et andet terræn, fortæller Harald Hovi. Se hele inslaget herunder: Væk fra sneen - og dog Egentlig var meningen med den kilometer lange rejse, at komme væk fra frost og kulde. - De tager til Danmark for at løbe orrienterinsløb i marts måned, da der ikke er sne i her, men det har vi så ikke kunnet klare denne her gang, konstaterer Kjeld Arildsen, der er stævnekontrollant ved OK Vendelboerne. Alligevel kan det hvide orienteringsløb godt give deltagerne sved på panden, da den hvide beklædning ligger op til andre udfordringer. - Rent orienterings mæssigt er det mere udfordrende, for de små stiger kan du ikke rigtig se i terrænet. Du kan dog få øje på posterne og stigerne på kortet, Kjeld Arildsen. Kaj Sørensen står for de 50 poster sammen med sin kone Edith, og de har ligeledes haft sine problemer. - Vi har sat mærkesedler ud, hvor posterne er, men flere steder kunne vi ikke finde dem, lyder det fra Edith Sørensen. En god tur Den kendte norske sportskommentator på Viaplay Jørn Sundby var også med fredag. Og han er ikke i tvivl om, hvad det er, løbet kan. - Det er en start på sæsonen, for mange har ikke løbet siden oktober, så mange er ivrige efter at komme i gang. Man glæder sig til det her fra oktober, fortæller han. Efter fem poster og tre og en halv kilometers løb i den sneklædte plantage, kommer den norske familieduo også i mål. - Det var en god tur, og vi fik snakket lidt undervejs om, at det var dejligt at løbe, fortæller Silje Borge Hovi. Nordjysk 2-Dages fortsætter igen lørdag og søndag i Svinkløv Klitplantage. Her gælder det de egentlige konkurrencer på mellem- og langdistancerne.

Referat:
De mange hundrede nordmænd, som rejste til Danmark for at undgå den norske sne, fik sig en anderledes oplevelse.